Diari Oficial de la Generalitat Valenciana


Sumari del DOGV 3968, del 28-03-2001 (2001/2651)

Informació pública del programa d'actuació integrada del sector Ponent-sòl urbà, unitat 1, Benidorm (Alacant), del Pla General d'Ordenació Urbana de Benidorm.
--------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2651


Organisme emissor
:   Construcciones Euromar, SL

Tipus de document
:   Anunci

Informació pública del programa d'actuació integrada del sector Ponent-sòl urbà, unitat 1, Benidorm (Alacant), del Pla General d'Ordenació Urbana de Benidorm. [2001/F2651]
  
Als efectes establits en la Llei 6/1994, Reguladora de l'Activitat Urbanística, mitjançant aquest anunci es fa saber:
  
1. La mercantil Construcciones Euromar, SL, ha formulat el programa d'actuació integrada constituïda per la unitat d'execució delimitada sobre el sòl urbà a la zona de ponent, denominada unitat Ponent-sòl urbà, unitat 1, Benidorm, que inclou la modificació puntual del pla general de la zona Ponent-sòl urbà i sector PP 2/1 Benidorm, i el projecte d'urbanització del sector Ponent-sòl urbà, unitat 1 Benidorm, Alacant; a l'empara del que estableixen els articles 48 i concordants de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística.
  
2. En aplicació del que s'estableix en l'article 48.I..C) de la Llei Reguladora de l'Activitat Urbanística, l'esmentat programa d'actuació integrada i els documents urbanístics annexos se sotmeten a informació pública durant el termini de 20 dies, a comptar des de la publicació de l'anunci en el Diari Oficial de la Generalitat Valenciana.
  
3. Durant l'esmentat termini de 20 dies, podrà formular-se qualsevol al·legació, en els termes disposats en la Llei 6/1994, per a la qual cosa es podrà consultar la documentació protocol·litzada a la notaria del senyor José Antonio Pérez Ramos, al carrer de Lepant, Oficines Ben Loix, 1r, 32, de Benidorm, de dilluns a dijous, en horari de 10.00 a 14.00 hores i de 17.00 a 19.00 hores, i divendres de 10.00 a 14.00 hores; on es podrà obtenir còpia de l'acta de protocol·lització de l'alternativa tècnica i els projectes i documents annexos o sol·licitar-ne l'exhibició.
  
4. Així mateix, l'esmentada documentació podrà consultar-se als locals de l'Ajuntament de Benidorm, durant el mateix termini de 20 dies, en horari d'oficina, on podran presentar-se tant les al·legacions que s'estimen oportunes com alternatives tècniques que vulguen competir amb l'exposada al públic, com també proposicions juridicoeconòmiques per a executar qualsevol alternativa tècnica en el termini de cinc dies des del següent dia hàbil a la finalització del termini previ de 20 dies.
  
5. Expressament es fa constar que el present anunci també es dirigeix als efectes del compliment de l'article 59.4 de la Llei 30/1992, de 26 de novembre, a aquells titulars de drets afectats per la present actuació als quals, per un o un altre motiu, no se'ls puga realitzar individualment la notificació, i que, per la informació oficial rebuda del Cadastre, no hi ha cap propietari en aquestes condicions.